Werknemer van parlement dood aan Covid-19 | Maroela Media
Werknemer van parlement dood aan Covid-19
'n Parlementêre werknemer wat in die kantoor van die adjunkspeaker gewerk het, is vroeër die week aan Covid-19 dood.
Amos Komeni (60) is Donderdag aan Covid-19 dood. Hy het sedert Mei 2014 as projekadministrateur in die kantoor van die adjunkspeaker gewerk.
Thandi Modise, speaker, en Amos Masondo, voorsitter van die Nasionale Raad van Provinsies, het hul medelye betuig met Komeni se vrou, kinders, familie, vriende en kollegas.
"Ons is geskok en hartseer oor sy dood. Ons het almal gehoop dat hy die virus sal oorwin en uit die hospitaal ontslaan sal word. Hierdie skielike verwikkeling het ons almal verpletter," het die voorsittende beamptes in 'n verklaring gesê.
Lechesa Tsenoli, adjunkspeaker, het gesê Komeni het sy kantoor met toewyding en ywer gedien. "Hierdie onsigbare vyand het ons van 'n nederige, sagmoedige reus wat 'n rolmodel vir talle jonger werknemers was, ontneem.
"Hy was 'n ware heer wat altyd meer gedoen het as wat van hom verwag is. Hy was ook 'n aktivis wat by verskeie gemeenskapsopheffingsprojekte betrokke was. Hy het in verskeie strukture gedien en was 'n aktiewe lid van die SAKP."
Tsenoli sal na verwagting vandag van Komeni se familielede besoek om sy medelye te betuig.
Dr. Zweli Mkhize, minister van gesondheid, het Vrydagaand bekend gemaak dat altesaam 5 951 bevestigde Covid-19-gevalle en 116 sterftes al in Suid-Afrika aangemeld is. Hy het ook gesê 2 382 pasiënte het reeds van Covid-19 herstel.
Die voorsittende beamptes het ook hul medelye betuig met al die families wat geliefdes aan die dood afgestaan het weens Covid-19.
"Ons doen 'n beroep op Suid-Afrikaners om aan al die families te dink en vir hulle krag en genesing toe te bid in hierdie moeilike tyd. Ons wens ook almal wat met die virus besmet is 'n spoedige herstel toe."
In die nuus koronavirus parlement
Pretoria-polisiebeampte by padblokkade vas
Net een vraag, as ons al 36 dae in lockdown is en die siekte vat tussen 2 tot 14 dae om te wys, en die parlement is ook toe, waar het hy die siekte op gedoen?
Nou verstaan ek nie lekker nie. "Tsenoli sal na verwagting vandag van Komeni se familielede besoek om sy medelye te betuig." Ek dog dan mens mag nerens gaan "kuier" nie?
Kan iemand sê of hy suiwer aan die virus dood is? Is daar iemand wat vir ons die wasrheid kan weergee van hoeveel wat dood is, is suiwer agv die virus. Hoekom is dit so 'n groot staatsgeheim?
Die klomp mense wie herstel het ,was hulle ooit werklik siek?. Is hulle nie getoets met die BIOEASY toetser nie?.
Die Zuma auntie het die week wetgewing verslap sodat mense na hul wonings mag terug keer vanaf ander provinsies en bestemmings, besoeke word nog steeds verbied, of is dit net op sekeres van toepassing.